חיים יחיאל מיכל ביק

רבי חיים יחיאל מיכל ביק (א' בשבט ה'תרמ"ח, ינואר 1888 - י"ד בסיוון ה'תשכ"ד, 25 במאי 1964) היה רבה של מז'יבוז' ורב בארצות הברית.

ביוגרפיה
נולד במז'יבוז' ונקרא על שם אביו שנפטר לפני שנולד (נפטר בכ"א בתמוז ה'תרמ"ז). בהיותו בן עשרים ושתים, בשנת ה'תרע"א (1911) נבחר לכהן כרבה של עיר הולדתו. בעקבות מלחמת העולם הראשונה ותנאי החיים היהודיים הקשים ברוסיה הסובייטית, היגר לארצות הברית אליה הגיע בשנת ה'תרפ"ה, 1925.

הוא נבחר כרבן של שלש קהילות של יוצאי מז'יבוז' בניו יורק, משנת תרצ"ג רב של קהל אנשי צדק בברוקלין, ומשנת תרצ"ו רב של קהל אהבת אחים בברוקלין, היה נשיא 'ועד הרבנים דנוא יארק רבתי' וממנהיגי 'אגודת הרבנים דארצות הברית וקנדא' והיה משיב בהלכה בכל תחומיה. עיקר מומחיותו הייתה בתחומי חושן משפט ואבן העזר. שהרבה לישב בדיני תורות. אחרי השואה נרתם למאמץ להתרת עגונות מלחמת העולם השנייה ועסק גם בשאלת העגונים הגברים שלא מצאו את נשותיהם ובשל חרם דרבנו גרשום לא יכלו להינשא.

נפטר בי"ד בסיוון ה'תשכ"ד, 25 במאי 1964.

כתביו הרבים לא נדפסו בחייו, ומהם מתפרסמים מעת לעת בכתבי עת תורניים שונים.

משפחתו
 בנו, הרב משה צבי אריה ביק (תרע"א, 1911 - י"ט באלול ה'תש"ן, 9 בספטמבר 1990) היה אף הוא רב בארצות הברית שהשיב לשאלות הלכתיות. כיהן משנות ה-30 של המאה ה-20 כרב קהילת יוצאי קרושניק בברונקס, ומשנות ה-70 התגורר בבורו פארק והיה מעורב בפולמוס העירוב בשכונה.
 בנו ישעיהו ביק, ממנהיגי תנועת המזרחי בארצות הברית. בנו של ישעיהו - הרב עזרא ביק, רב בישיבת הר עציון.
בנותיו טשארנא מויטשיין, הנרייטה ברלינר, ובתיה פירסט

קישורים חיצוניים
 
 ספר אוצר החיים על פרשיות הקיץ.

לקריאה נוספת
יעקב שלמה ביק, קונטרס חיים למוצאיהם : תיאר תולדות חייו של הגאון רבי חיים יחיאל מיכל ביק, אבד"ק מעזיבוזש.
 תולדות המחבר בתוך אוצר החיים על התורה.

הערות שוליים 

רבנים רוסים
מז'יבוז': רבנים
רבנים אמריקאים
אמריקאים שנולדו ב-1889
אמריקאים שנפטרו ב-1964